Recursos didàctics per a celebrar el Dia Mundial de l’Energia (14 de febrer) | Escoles Verdes Lleida\nRecursos didàctics per a celebrar el Dia Mundial de l’Energia (14 de febrer)\n18.01.2021 | Energia, Propostes i recursos educatius\nDes de el 1949, el 14 de febrer celebrem el Dia Mundial de l’Energia per a fer-nos un recordatori de la importància de produir i consumir l’energia de la forma més sostenible possible. La producció d’energia produeix el 78% de les emissions de gasos d’efecte hivernacle d’Europa (a 2015), i és clara la necessitat de produir una transició del model energètic cap a fonts d’energia renovables per a seguir avançant en la lluita per a la mitigació del canvi climàtic.\nUs oferim una sèrie de recursos didàctics per a treballar els següents temes relacionats amb la producció i el consum energètic:\nSobre la producció d’energia:\nCom funcionen les nostres joguines?: unitat didàctica per a cicle Inicial de primària i per a entendre el concepte d’energia mitjançant l’estudi experimental de com funcionen les joguines. A partir de diferents joguines, els infants, observen com són, com funcionen i com se les imaginen per dins per poder fer les accions que realitzen. També s’analitzen, més detingudament, les joguines de corda i s’observa com han evolucionat amb el pas del temps. Per treballar el concepte de consum d’energia es fa un paral•lelisme amb el cos humà.\nSetmana petita de l’energia: material pedagògic, adreçat als diferents cicles de primària, per treballar l’estalvi energètic a la llar i comparar el consum, la contaminació i el soroll dels diferents mitjans de transport\nL’aventura del vent: interactiu per a primària amb informacions sobre l’energia eòlica que anem descobrint de la mà de dos superherois, la Tramuntana i el Xaloc.\nEls biocarburants: número monogràfic del butlletí de l’Associació per a la Promoció del Transport Públic (PTP) que presenta els avantatges dels biocarburants des del punt de vista de la mobilitat sostenible.\nContenidos de Energía para Educación Secundaria: portal amb recursos educatius sobre diverses temàtiques relacionades amb la producció d’energia com l’ús de l’hidrogen a les ciutats, el gas natural i el petroli, l’urani, el carbó, les energies renovables…\nActivitats AICLE en anglès per primària i secundària\nEnergy world: electricity around us: projecte AICLE per a cicle superior de primària que ajuda a l’alumnat a relacionar l’ús de l’electricitat amb la seva vida diària i a plantejar-se l’impacte ambiental que això suposa.\nRenewable Energy Resources I i Renewable Energy Resources II: dues activitats AICLE on s’estudien sis energies renovables: energia solar, biomassa i energia mareomotriu (part I) i energia eòlica, hidràulica i geotérmica (part II). L’alumnat treballa per parelles i fa tres tipus d’activitats diferents: extreure informació d’un text, complementar la seva informació amb la del seu company i descriure un procés a partir d’unes imatges. Finalment el grup classe fa una posada en comú dirigida pel professor/a, ajudat per una presentació de tipus powerpoint que resumeix la unitat\nSobre consum i eficiència energètica:\nLlar eficient: una guia interactiva elaborada per l’Àrea Metropolitana de Barcelona, que té com a objectiu augmentar la capacitat de la ciutadania i les famílies per prendre decisions i posar en pràctica consells útils per millorar l’eficiència energètica a casa, reduir la facturació i contribuir a millorar el medi ambient\nLa caseta verda i altres recursos: conjunt de materials didàctics per a desenvolupar activitats sobre eficiència energètica, energies renovables, arquitectura bioclimàtica i sostenibilitat, elaborat per l’aula de recursos de Tecnologia (aulatec) del Centre Específic de Suport a la Recerca i la Innovació (CESIRE) i el Servei d’Educació Ambiental del Departament de Territori i sostenibilitat. A la mateixa pàgina trobareu altres recursos sobre altres temàtiques com l’hidrogen o el gas.\nQuin tipus de consumidor energètic sóc? unitat didàctica per a cicle superior de primària. El projecte comença mb la pegunta Què hi ha darrere l’endoll? i, un cop treballats diferents continguts claus, proposa esbrinar com podem reduir la nostra petjada ecològica com a consumidors energètics.Primària i secundària\nSegueix la ruta de l’energia (en castellà): material informatiu i interactiu molt complert, iniciativa de la Fundació Vida Sostenible, que convida a prendre el comandament de l’energia per portar-la cap a la sostenibilitat, actuant en qualsevol punt del seu recorregut, des del seu origen al sol o en una mina fins que arriba a la seva destinació final a cases, fàbriques o vehicles.\nGuies didàctiques metodologia 50/50 d’estalvi energètic de la Diputació de Barcelona: un seguit de guies didàctiques que us ajudaran a implementar la metodologia 50/50 a l’escola i/o a l’institut. Les guies també compten amb materials educatius i eines que ajudaran en el treball amb l’equip energètic.\nDe què depèn la factura de la llum?: Aquesta activitat forma part del projecte C³ (Ciència, competència i context). Parteix de la comparació entre els rebuts de la llum dels diversos integrants d’un grup d’alumnes. Mitjançant l’anàlisi acurat dels diversos conceptes que trobem en un rebut de la llum es planteja als alumnes que donin resposta al perquè de les diferències en la factura.\nFinalment es calcula el consum aproximat de diversos aparells elèctrics de les llars de cadascú dels integrants del grup i a partir d’aquest càlcul se’ls demana que elaborin propostes d’estalvi energètic.\nFira de noves tecnologies: proposta didàctica de la Guia hàbitat per a fer amb alumnat a partir de 12 anys durant una setmana. L’activitat pretén ajudar a: (1) saber que existeixen energies netes i renovables, avui poc explotades, però que ofereixen enormes possibilitats; (2) descobrir que les millores tecnològiques permeten un ús més eficient dels recursos naturals i energètics; i (3) valorar la innovació tecnològica com un dels instruments útils per progressar cap a un model de societat sostenible.\nRecursos educatius sobre energia sostenible: el Centre de Recursos Pedagògics del Bages ofereix un seguit d’activitats interactives, vídeos i webs d’interès general sobre energia sostenible per a alumnat de primària, secundària i batxillerat.\nEls “Eco-Teams”: contra el malbaratament de l’energia a l’escola: aquesta activitat contempla tres parts diferenciades. 1) Auditoria energètica a l’institut, 2) Disseny de pòsters informatius, 3) Col·locació dels pòsters en llocs representatius segons el missatge del pòster. L’activitat és en anglès, i es pot fer des de 2n a 4t ESO, tot treballant continguts medi ambientals i d’eines TIC i audiovisuals.\nSaving Energy in the Home: activitat AICLE per al segon cicle de la ESO en la que l’alumnat calcula el consum energètic de les seves cases i aprèn maneres d’estalviar energia en la vida diària. També s’aprèn a interpretar les etiquetes amb l’eficiència energètica dels electrodomèstics i es reflexiona sobre la importància de l’estalvi energètic reflectit a la factura de la llum.\nEcoauditories al centre educatiu per a primària i secundària:\nEcoauditoria per a primària – L’ecoauditoria energètica a l’escola: Ecoauditoria per a centres d’educació primària amb fitxes diverses i per a diferents nivells educatius.\nEcoauditoria per a primària i secundària – Guia de l’energia per a centres escolars: l’objectiu d’aquesta guia és oferir una eina de treball participativa i integradora en el centre escolar per afrontar l’estudi del consum energètic i reduir les emissions de CO2 associades, a través de l’establiment d’un pla energètic al Centre Escolar.\nEcoauditoria per a secundària – L’ecoauditoria al centre educatiu: l’objectiu principal d’aquesta proposta és que tots els agents implicats en la comunitat educativa treballin conjuntament per transformar el propi institut en un centre educatiu més sostenible i respectuós amb el medi ambient.\nEcoauditoria per a secundaria – Diagnòstic energètic al centre escolar: Document elaborat per l’Institut Català de l’Energia de la Generalitat de Catalunya amb la informació necessària per a fer una auditoria energètica a un centre escolar.\n21.01.2022 • Energia, Propostes i recursos educatius\n26.03.2021 • Energia, Propostes i recursos educatius\n24.03.2021 • Energia, Propostes i recursos educatius


Els Mossos escorcollen la joieria Rabat de Barcelona\nL'operació estaria vinculada amb el cas Macedònia, que investiga vincles entre policies, confidents policials i narcotraficants. L'establiment hauria venut rellotges a la trama per valor de 400.000 euros\n2 min. Barcelona 08/02/2012 16:30\n260x366 Esteve Rabat ha confirmat que el jutge investiga l'ús que es va fer de diversos rellotges comprats a la joieria / XAVIER BERTRAL Esteve Rabat ha confirmat que el jutge investiga l'ús que es va fer de diversos rellotges comprats a la joieria / XAVIER BERTRAL\nEls Mossos d'Esquadra han escorcollat aquest dimecres al migdia la coneguda joieria Rabat del passeig de Gràcia de Barcelona. Fonts judicials han confirmat que és una investigació del jutjat d'instrucció número 1 de Barcelona, a càrrec del jutge Joaquín Aguirre, que porta l'anomenat cas Macedònia, que investiga relacions i suborns entre policies, confidents policials i narcotraficants.\nDos agents han custodiat la porta de l'establiment, situat a la cantonada del passeig de Gràcia amb el carrer Rosselló, i han impedit l'entrada als clients. Les persianes dels aparadors s'han abaixat mentre ha durat l'escorcoll.\nEls periodistes aplegats fora la joieria han pogut veure el jutge Aguirre sortir de les oficines acompanyat pel propietari, Esteve Rabat, i entrar a la botiga, just al costat.\nRabat ha confirmat a la premsa que el jutge investiga l'ús que es va fer de diversos rellotges comprats a la joieria. Suposadament haurien servit per als suborns que s'estan investigant en el cas Macedònia. Segons Esteve Rabat, s'investiga la compra de "diverses peces per part d'un grup de gent que segons sembla servien per a altres coses". "Estem col·laborant", ha dit el propietari de la joieria. El jutge hauria comprovat les dades que tenia. Alguns dels objectes es van comprar fa temps, segons ha explicat Rabat. Fonts properes a l'establiment han explicat que la joieria hauria venut rellotges a la trama per valor de 400.000 euros.


(Article publicat a EL PONT, 5 de setembre de 2012)\nAmb el període estival arribant al seu tram final, la població d’Esplugues compta els dies que queden perquè arribi el moment col·lectiu més esperat de l’any: la Festa Major de Sant Mateu. Una festivitat que recull l’essència de la nostra ciutat: una ciutat participativa, oberta i amb una gran diversitat d’entitats culturals, socials i esportives que l’enriqueixen.\nCom és habitual, durant aquest dies, la ciutadania d’Esplugues sortirà al carrer per mostrar la seva vitalitat. La varietat de la programació fa que tothom, des dels infants fins a la gent gran, pugui trobar la seva oportunitat per gaudir de concerts musicals, d’espectacles infantils, de les nostres tradicions populars, de competicions esportives, del Mercat Medieval i de moltes més activitats, que faran bullir la nostra ciutat del 20 al 23 de setembre.\nUna programació que manté els estàndards de qualitat tradicionals, amb activitats per a tots els gustos i actuacions musicals de renom, però que s’ha dissenyat pressupostàriament sense oblidar el moment en el qual ens trobem. L’Ajuntament ha estat especialment curós pel que fa a la despesa, amb una reducció del 30% del pressupost i amb la introducció de canvis organitzatius amb l’objectiu d’aconseguir una major eficiència.\nAquest esforç cal també atribuir-lo al nostre teixit associatiu, autèntica ànima de la Festa Major. Un teixit que, com la nostra ciutat, no es rendeix a l’adversitat del moment. I aquesta és la gran força que tenim a Esplugues i que ens permetrà tirar endavant.\n(Article publicat a ELFAR.CAT, 5 de juliol de 2012)\nEn un moment en què cada vegada està més extesa la convicció que l’actual crisi l’hem de combatre fonamentalment amb mesures que reactivin l’economia, la ciutat d’Esplugues ha estat la seu d’una jornada comarcal organitzada per l’Ajuntament i pel Consell Comarcal amb l’objectiu de posar en valor el potencial emprenedor de les dones.\nHa estat una més de les accions que portem a terme des de fa uns anys a Esplugues per potenciar que les dones no es quedin enrera a l’hora d’emprendre negocis, com per exemple la creació de la Xarxa de Dones Emprenedores. D’aquesta forma, hem volgut transmetre al conjunt del Baix Llobregat una experiència pionera i molt important des del punt de vista social i econòmic.\nSocialment, l’impuls de l’emprenedoria femenina és una mesura necessària per contribuir a la igualtat de dones i homes. Actualment, les dones representen el 31% de l’empresariat català. I si parlem de directives, només el 6%. Tot i que hem avançat en les darreres dècades, és evident que hi ha una pèrdua de talent femení, tenint en compte que som el 51% de la població. Una pèrdua que cal combatre incentivant les dones que estan capacitades a emprendre un negoci però que no ho fan per por o per estereotips que encara perduren a la societat.\nPerò, a més, la recuperació d’aquest talent femení és beneficiós per a tothom. Està comprovat i estudiat que les empreses europees amb consells de participació paritari obtenen majors beneficis i que els negocis liderats per dones no només ajuden a crear ocupació, sinó que contribueixen a construir models productius més rendibles. I això és així perquè la gestió del temps es fa de forma que possibilita la conciliació de la vida laboral, personal i familiar.\nPer això, en un moment en què no podem prescindir del talent de ningú, el talent de les dones és més necessari que mai. Un talent que, moltes vegades, està latent i que cal despertar pel bé de tothom.\n(Article publicat a EL PONT, 3 de juliol de 2012)\nUn dels objectius que es va marcar l’Ajuntament d’Esplugues durant aquest mandat per afrontar l’adversa situació econòmica que estem patint és facilitar eines per reactivar l’economia local i afavorir l’ocupació. En aquesta línia, acabem de donar un gran pas amb la signatura de dos convenis amb dues entitats sense ànim de lucre que s’encarregaran d’orientar empreses, professionals i persones emprenedores de la ciutat perquè puguin millorar les seves perspectives de negoci.\nEs tracta d’un servei d’atenció especialitzada que serà gratuït per a les persones beneficiàries i que prestaran les entitats SECOT i VAE, que compta amb professionals voluntaris experts en economia, jubilats o en actiu, que ofereixen els seus coneixements per ajudar a la creació de noves iniciatives empresarials o a la búsqueda de nous mercats per a negocis ja existents.\nEn els temps actuals, és molt important tenir una bona preparació i una bona orientació per engegar nous projectes emprenedors. I és d’agrair que hi hagi entitats sense ànim de lucre que es dediquin a abocar els seus coneixements i la seva experiència a assessorar les persones emprenedores.\nEn temps de crisi, cal la implicació, més que mai, de tots els agents —Administració pública, societat civil, món empresarial— per trobar la sortida del túnel. És evident que, per sortir-nos-en, calen molts més esforços i moltes més mesures, que no estan en l’àmbit municipal. Però la creació d’aquest servei és un pas que va en la bona direcció. Un dels passos que ens ha d’ajudar a estar ben posicionats per a quan arribi la recuperació econòmica.


UN VIATGE EN GLOBUS PER LA CERDANYA | Blog de viatges\nEl passat dissabte dia 4 d’octubre Núria i jo vàrem gaudir d’un espectacular vol en globus aerostàtic per La Cerdanya.\nDesprés de passar una nit a l’Hotel Roca d’Alp i de llevar-nos ben d’hora vàrem sortir cap a Bellver de Cerdanya on ja ens esperaven els amics de Kontiki que és l’empresa encarregada d’organitzar aquesta activitat lúdica. En Miquel i en Sergi son uns gran professionals que ens varen ajudar en tot i ens van preparar per l’emocionant vol en globus.\nL’activitat consisteix en un vol d’aproximadament una hora i quart o i mitja (depenent del vent) per la vall de La Cerdanya amb trasllat posterior a l’Hotel Bonrepós de Bellver on ens varen servir un super-esmorzar de forquilla que ja detallaré més endevant. Després o durant l’esmorzar ens van fer un pase de fotografies de la jornada i ens varen lliurar un diploma d’assistència, i tot en mig d’un ambient entranyable.\nErem 6 els viatgers a més del pilot (que en aquest vol fou en Miquel) i en Sergi ens va fer el seguiment terrestre amb el 4×4 i el remolc per carregar-hi el globus un cop finalitzada l’activitat. Tot va sortir sobre rodes (encara que el globus no en porta cap): feia un dia bo (va començar tapat però es va anar obrint a mida que volàvem), la gent era molt oberta, el pilot un professional atent i bromista, no feia molt de vent i ens varem enlairar fins els 2.500 mts.\nEn linea recta podríem dir que vàrem fer 12 o 13 kms però donat que el vent et fa canviar de direcció segons a l’alçada en que et situes la volta va ser una mic més gran. En aquest trajecte varem sobrevolar diferents pobles de La Cerdanya com ara Talló, Bellver, Riu, Baltarga, prats i Sansor, Tartera i Estoll, les vistes son espectaculars i et permeten tenir una visió ben diferent de la que un te tot passejant per carretera. El contrast entre parcel.les construides amb cases de segona o tercera residència i parcel.les de pastura o conrreu s’aprecia molt clarament, et fa pensar que tan de bo la construcció no faci més malbé uns paratges tan bonics.\nVam sobrevolar el camp de golf de Fontanals i tambè l’aeròdrom de La Cerdanya on molt a prop hi vàrem aterrar. La dimensió de la vall des del cel no te res a veure a la dimensió sobre el terreny com podreu comprobar en algunes fotografies.\nEn quant al vol en sí us diré que pateixo de vertígen i no les tenia totes abans d’enlairar-nos, però un cop els peus ja no ens tocaven a terra em vaig poder relaxar veient que alló es movia lentament i que per molt que bufes el vent no notaves que t’estaves desplaçant, un cop el globus ha arribat a una altura considerable 600-700 mts les referències es perden i en mig del cel sense sorolls la sensació es de tranquilitat absoluta, vàrem creuar els nubols i en poc temps la nostra alçada era la mateixa que la dels cims de la serra del Cadí, una passada veure els pics entre núbols de cotofluix.\nUn cop aterrats i havent ajudat a en Miquel i en Sergi a recollir el globus i carregar-lo al remolc del 4×4 vàrem tornar al punt de trovada (Hotel Bon Repós de Bellver) on ja ens esperava una taula parada per un gran esmorzar de forquilla i sobretot de germanor. Formatges, fuet, xoriç, botifarra, pernil salat, pa amb tomaquet, tomaquests amb mozzarella i olives, trinxat de la cerdanya, ous ferrats i salsitxes del pais amb remenat de bolets i tot amb bon vi, cava, aigues i cafes al final.\nVull aprofitar aquest petit espai per agrair als amics de Kontiki la seva amabilitat i el seu tracte i recomanar-vos a tots que si algún dia us animeu ho feu amb ells ja que no us en empenedireu gens.\nOne comment on “UN VIATGE EN GLOBUS PER LA CERDANYA”\nMolt maco Andreu! fins una altra…\nThis entry was posted on Octubre 6, 2014 by arcpol in Europa, fotografia, viatges and tagged Catalonia, Catalunya, Fotografia, la cerdanya, Muntanya, Photography, pirineus, Travel and Tourism, Viatges.


Dídac Costa culmina la seva segona Vendée Globe - Vela.cat\nDídac Costa culmina la seva segona Vendée Globe\nEl navegant oceànic Dídac Costa (CN Garraf) completa la seva segona Vendée Globe i finalitza en 20a posició amb un temps de 97 dies, 6 hores, 27 minuts i 3 segons (11 dies menys que la seva primera participació). Es converteix en el primer espanyol en completar per segona vegada aquesta duríssima volta al món sense escales, sense assitències i sense comunicacions amb l'exterior. Poques hores després d'atracar al port de Les Sable d'Olonne el Dídac ha destacat:\n"Acabar una Vendée Globe és el més extraordinari que hi ha. Fins i tot unes poques hores després d'arribar, no me n'adono. En aquesta carrera en la qual cada dia és una batalla, però tots els dies són un gran dia".\nVídeo de l'arribada a Les Sable d'Olonne:\nCal destacar que el vencedor de la Vendée Globe ha estat el francés Yannick Bestaven que, malgrat finalitzar en 3a posició de la general, se li ha bonificat 10 hores pel rescat de Kevin Escoffier. El segon classificat ha estat Charlie Dalin i el tercer, Louis Burton.


Serge Bloch | Festival de literatures i arts infantil i juvenil\nSerge Bloch va néixer a Colmar (França) l’any 1956. És pintor i dibuixant de prestigi. A més d’il·lustrar llibres per a nens, treballa en publicitat i en premsa, col·laborant en publicacions de renom com The New York Times, The Washington Post, The Wall Street Journal, Time Magazine, GQ, The Los Angeles Times, Bloomberg o la revista de National Geographic.\nLes seves il·lustracions es caracteritzen per un traç senzill, gairebé infantil, com ninots poc treballats, plens d’humor i expressivitat. De vegades, els seus dibuixos s’insereixen en fotografies, escenes reals en un món de vegades dur, implacable, o simplement humà, perdent així tota condició de candidesa.\nEls treballs de Serge Bloch han merescut diversos guardons, com la Medalla d’Or de la 47ª exhibició anual de l’American Society of Illustrators (2005), el Premi Baobab al Millor Llibre Infantil de l’Any a França (2006) i el Premi de la Fira Infantil de Bolonya (2007), entre d’altres.


El butlletí de les persones de Barcelona Activa | Adaptem l’assessorament i la formació per seguir acompanyant en moments clau\nAdaptem l’assessorament i la formació per seguir acompanyant en moments clau\nDavant la incertesa de la crisi per la COVID-19, no ens hem aturat. Ens hem adaptat per seguir prestant tot el servei de manera presencial i online, conscients que l’acompanyament a la ciutadania i les empreses és més necessari que mai en un moment com l’actual. Hem sabut detectar ràpidament quines han estat les necessitats dels diferents col·lectius, oferint respostes als seus dubtes i suport amb les gestions. Per tot plegat, estàvem preparats i preparades!\nUn dels mecanismes per enfortir el teixit productiu de la ciutat ha estat l’assessorament de les empreses. Entre les actuacions dutes a terme, destaca el Rethinking, que busca impulsar 2.200 plans de reactivació empresarial, la meitat a PIMES, a través del finançament amb 1,5M€. De manera relacionada, també hem assessorat jurídicament a les empreses per estudiar la viabilitat de flexibilitzar el lloguer del local comercial on desenvolupen l’activitat, ja que és un dels principals costos fixos que tenen. En aquesta matèria hem atès 207 empreses, un 46% de les quals són persones treballadores autònomes. I encara relacionat amb empreses, hem inaugurat l’Oficina Tècnica del 22@ a l’OAE per impulsar projectes empresarials al districte.\nParal·lelament, per fomentar la formació i l’ocupació cal destacar el Reskilling Activa, una formació dissenyada per respondre les demandes d’ocupació de la ciutat i la situació de confinament generada per la COVID-19. De la mateixa manera, hem impulsat l’IT Academy, que al llarg de 2021 formarà 800 persones en programació web i dades per donar resposta a la gran demanda de perfils TIC a la ciutat. Relacionat amb la tecnologia, també vam elaborar, conjuntament amb la Direcció de Comerç, un seguit de mesures per donar suport a la transformació digital del sector del comerç i la restauració, que han inclòs assessorament i formació.\nFinalment, hem de fer especial menció al BizBarcelona i el Saló de l’Ocupació, ja que vam tenir la capacitat d’organitzar, tenint en compte totes les mesures de seguretat necessàries, la segona fira d’Europa presencial després del confinament. Amb més de 7.000 assistents presencials i 4.500 persones d’audiència online, les jornades van ser un èxit! A més, vam demostrar la necessitat que té el conjunt de la societat de saber l’evolució i oportunitats del nou mercat de treball.\nSón mesures en forma de formació i assessoraments que sense la feina de totes i totes no haguessin estat possibles! L’èxit també és vostre!


Nancy Pelosi abandonant el faristol de la Casa de Representants SHAWN THEW / EFE\nWashingtonTret de deserció massiva d'última hora a les files del Partit Demòcrata, Donald Trump serà aviat el tercer president de la història dels Estats Units que afronta un impeachment. És a dir, després d'Andrew Johnson i Bill Clinton, Trump s'enfrontarà amb tota probabilitat a un judici polític al Senat que decidirà la sort de la seva presidència en un moment d'extrema polarització social i trinxeres partidistes al país.\n"Sol·licito al president [del comitè judicial] que tiri endavant amb els articles de l'impeachment", ha dit la presidenta de la Cambra de Representants, la demòcrata Nancy Pelosi, en una declaració televisada de to solemne. Sol·licita, per tant, que Jerry Nadler, president del comitè, determini a quins càrrecs s'enfronta el president. Un cop perfilats, es presentaran al ple de la cambra baixa, de majoria demòcrata, que els votarà un per un, probablement a les portes de Nadal. Els que s'aprovin seran jutjats al Senat, on els republicans tenen majoria.\nNancy Pelosi va ordenar obrir la investigació de l'impeachment el 24 de setembre. Un informant anònim havia alertat que Trump va sol·licitar "un favor" al president d'Ucraïna: investigar els Biden a canvi d'ajuda militar i de reunir-se amb el president nord-americà a la Casa Blanca. Els testimonis van descriure una trama liderada per l'advocat personal de Trump, Rudy Giuliani, i dedicada a aquest fi. L'ambaixador davant la UE, Gordon Sondland, va reconèixer el quid pro quo i que "tothom n'estava al cas".\nQuan el comitè judicial determini de què acusa Trump (possiblement suborn, abús de poder i obstrucció a la investigació), la Cambra de Representants votarà els càrrecs un a un. La cambra baixa compta amb majoria demòcrata i només es necessita majoria simple per aprovar els anomenats articles de l'impeachment. La data de la votació encara s'ha de determinar, però la intenció és que se celebri abans de Nadal. Els articles que s'aprovin seran jutjats al Senat.\nSi la Cambra de Representants aprova almenys un article de l'impeachment, el Senat iniciarà el judici polític contra Donald Trump. Seria el tercer de la història contra un president. Per fer-lo fora de la Casa Blanca es necessiten 67 vots favorables, i els republicans ocupen 53 dels 100 seients. En el cas improbable que s'obtinguin els vots necessaris, Trump es podria presentar igualment a la reelecció. Només ho impediria una votació per inhabilitar-lo per a un càrrec públic.


5 tendències en alimentació - Claror\nHome Blog Claror Benestar i Salut 5 tendències en alimentació\nBenestar i Salut Blog Claror Nutrició 15 de març de 2022\nAra, més que mai, hi ha consciència clara que som el que mengem i molts consumidors volem incidir en la salut del planeta a través dels nostres hàbits de consum alimentari.\nLes tendències en alimentació més actuals són un reflex de les nostres inquietuds i preocupació creixent per la nostra salut i la del planeta. Així ho demostren els canvis que s’observen en les cistelles de la compra, i és que ara, més que mai, hi ha consciència clara que som el que mengem. Però va més enllà, i molts consumidors volem incidir en la salut del planeta a través dels nostres hàbits de consum alimentari.\nEn aquest sentit, la reacció de la indústria alimentària no s’ha fet esperar, amatent a les demandes de la societat, incorpora noves propostes alimentàries, canvis d’estratègia de comunicació, que van des de la publicitat a l’etiquetatge, l’ús de materials d’embalatge més respectuosos amb el medi ambient, o buscant fórmules de comerç on la sostenibilitat i la proximitat estiguin presents, sense oblidar la lluita contra el malbaratament i l’aprofitament d’excedents.\nAquest seria un petit resum de les tendències que actualment regeixen en el món de l’alimentació.\nTriomfen els productes que s’etiqueten com saludables i també els que són 100% naturals. Potser, fins i tot, per damunt d’altres amb manifestacions nutricionals fins ara molt apreciades com baixos en sucre, baixos en greixos o tots els ‘sense’ (sense sucres afegits, sense colorants o sense additius).\nSota aquest paraigua trobem persones que fugen dels aliments ultraprocessats i es retroben amb el ‘simple food’ o menjar senzill. Hi ha ganes de tornar al d’abans, al menjar sense artificis o per dir-ho fàcil, com menys ingredients, millor.\nEn general, s’observa un interès creixent pels productes d’origen vegetal i en especial pels seus greixos. Les verdures, fruites, llegums, els fruits secs o les llavors estan de moda. Existeix una nova legió de productes on el principal reclam és l’origen vegetal dels seus ingredients.\nUn exemple clar el veiem en els snacks o pica-pica: barretes de fruits secs, xips de verdures, fruites deshidratades, galetes o crackers amb llavors i llegums, smoothies o begudes vegetals tenen un lloc destacat en els lineals del supermercat. Ens donem capricis, però intentem que siguin més nutritius i de major qualitat, però sobretot, que tinguin un aspecte més saludable, malgrat que a vegades no ho siguin tant.\nNo és d’ara, els probiòtics fa temps que són tendència i tenen el seu perquè. Són nombrosos els estudis científics que avalen el seu consum pels beneficis que s’han demostrat.\nMilloren la funció del sistema digestiu, la del sistema immunitari, ens ajuden a fer front al processos inflamatoris, a combatre l’obesitat o a reduir el colesterol entre d’altres. Pertanyen a aquest grup els iogurts, el quefir, les algues, el xucrut o el kimchi.\nCuidar el medi ambient i la salut del planeta ha passat a ser una de les principals preocupacions de molts consumidors. Cal aprofitar els recursos que ens ofereix la tecnologia i posar-los al servei de la sostenibilitat.\nÉs imprescindible eliminar residus. Volem envasos més respectuosos amb el medi ambient i també segurs per a la nostra salut.\nApareixen nous models de supermercat on s’ofereixen productes de proximitat i de temporada, cooperatives de productors on s’eviten els intermediaris i facilita la interacció entre productor i consumidor. Sense obviar les accions encaminades a evitar el malbaratament i l’aprofitament dels excedents.\nAls nous models d’etiquetatge dels aliments, no només hi figuren els ingredients sinó que també incorporen un certificat d’origen que ens permet conèixer la traçabilitat del producte. El principal motiu per incorporar-ho ha estat per la demanda dels consumidors per saber quin procés ha seguit el producte que adquireixen des del seu origen.\nPerò aquest no és l’únic canvi que ha fet la indústria alimentària en un esforç per millorar la transparència i apropar els seus productes als consumidors. Si ens hi fixem, en moltes campanyes de publicitat apliquen ‘storytelling’, o explicar la història del producte perquè, als consumidors els agrada saber-ne més i els genera més confiança.\nArticles Olga AmadoNutrició


Especial TVE Catalunya - Barcelona era una festa. (Underground 1970-1980) - RTVE.es\n52:05 10 ag. 2018\nBarcelona era una festa. (Underground 1970-1980) és un documental que retrata l'esclat d'una joventut empesa pel moviment hippy, les drogues, el rock and roll i les ànsies de llibertat. Un audiovisual que vol transmetre l’atmosfera que es vivia a la Barcelona dels 70 (caldo de cultiu d’un moviment contracultural i subterrani conegut per underground), a través de les increïbles històries d’alguns dels seus protagonistes i que avui en dia són artistes , dibuixants, músics, escriptors, periodistes...i fins i tot empresaris o polítics de renom.\nLa dècada dels 70 van ser anys de canvi i creació desenfrenada, però també va tenir una part fosca: la sida. Les primeres morts per sida van ser un cop que va deixar la gent descol·locada. Amb el temps, els joves de llavors es van anar moderant i van començar a mirar cap endavant. Van agafar responsabilitats, van pujar al carro del capitalisme i van donar pas a una societat més conformista.\nPer altra banda, la Barcelona d’aquella dècada va veure néixer, i morir, la contracultura més activa i activista, enmig d'una festa que semblava no tenir final. A partir d'entrevistes i imatges d'arxius, el documental recrea l'ambient underground d'aquella Barcelona que va començar a desbocar-se uns anys abans de la mort de Franco i es va anar pansint en el moment en què es consolidava la transició democràtica i Madrid va prendre el relleu cultural amb la famosa "movida" madrilenya.\nveure més sobre "Especial TVE Catalunya - Barcelona era una festa. (Underground 1970-1980) " veure menys sobre "Especial TVE Catalunya - Barcelona era una festa. (Underground 1970-1980) "


13/04/2018 Festes i Tradicions\nEs tracta d’un disseny elaborat pel palamosí Josep Portas, que es basa en una composició on la imatge d'un tradicional petard de Sant Joan, combinat amb una acolorida escampadissa de confeti, són els principals protagonistes. El cartell esdevindrà la portada de la revista de la Festa Major 2018, una activitat festiva que tindrà lloc del 23 al 26 de juny. Seguint la dinàmica dels darrers anys la nova edició d'aquesta activitat festiva inclourà, cada dia, activitats pensades per al gaudi de tota la família. Enguany la programació de la Festa Major també s'inclourà accions de sensibilització en contra de les agressions sexistes amb l'objectiu de combatre l’assetjament.\nUn disseny presentat pel palamosí Josep Portas, ha estat l'escollit enguany com a guanyador per a convertir-se en la portada de la revista, del programa i dels cartells anunciadors de la Festa Major de Palamós 2018.\nEl jurat format pel regidor de Cultura, Patrimoni i Arxiu, així com per diversos tècnics d’aquestes àrees municipals, han escollit aquest cartell entre les diverses propostes presentades.\nEl disseny escollit com a imatge de la Festa Major d'enguany es basa en una composició on un tradicional petard de Sant Joan, sumat a l'eslògan "I Love Palamós" escrit damunt una xapa, combinat amb una acolorida escampadissa de confeti que dibuixa la silueta del campanar de l'església de Palamós, són els principals protagonistes.\nL’elecció d’aquest cartell per part del jurat ha estat per unanimitat, destacant la seva originalitat, creativitat i qualitat que es recull en el seu disseny. El cartell guanyador ha estat premiat amb 300 €.\nPrograma festiu per a tota la família\nLa Festa Major de Palamós tindrà lloc, com és tradicional, del 23 al 26 de juny. Seguint la dinàmica dels darrers anys la nova edició d'aquesta activitat festiva inclourà, cada dia, activitats pensades per al gaudi de tota la família, i organitzades tant pel mateix Ajuntament com per les entitats locals.\nEn aquestes accions, la imatge del cartell canvia la xapa on posa “I love Palamós” per la frase “No és no”.\nFoto: cartell guanyador com imatge de la Festa Major de Palamós 2018.


Col·lecció MACBA. Martha Rosler: God Bless America!\n18 maig al 15 oct. 2017\nPionera als anys setanta en l’ús del vídeo com a eina d’anàlisi social i política, Martha Rosler (Nova York, 1943) continua destacant pel compromís polític i la perspectiva feminista. Durant gairebé cinquanta anys, les seves obres han examinat amb una mirada crítica els mecanismes de la cultura contemporània.\nMalgrat que la seva trajectòria inclou performances, fotografies, instal·lacions i assajos, Rosler és coneguda sobretot per les creacions en vídeo. Col·lecció MACBA. Martha Rosler: God Bless America! se centra en la producció videogràfica de l’artista a través d’onze obres realitzades des dels anys setanta fins al 2006. L’exposició mostra els eixos crítics del treball de Rosler, en els quals s’aborda la política com a exercici ideològic del poder, jerarquia de classe i interès econòmic, en especial a través de l’imperialisme nord-americà i del control social sobre el cos de les dones.\nAl costat de vídeos antibel·licistes com el que dóna nom a l’exposició, les obres seleccionades tracten temes com la immigració, l’explotació laboral, la complicitat entre les corporacions multinacionals, el govern dels Estats Units i els règims dictatorials de l’Amèrica Llatina, i les transgressions de la vida privada comeses pel poder de l’Estat. Un segon grup de vídeos, relacionat amb l’anterior, gira entorn de l’anàlisi de gènere. Rosler hi explora l’esfera domèstica i la instrumentalització del cos de la dona per part dels mitjans de comunicació, la indústria de la moda i la publicitat, així com en l’àmbit legal, mèdic i científic. Referint-se a la seva obra, l’artista ha escrit: «Vull fer un art sobre el que és comú i corrent, un art que il·lumini la vida social.»\nEn aquest breu però incisiu vídeo antibel·licista, Rosler mostra una joguina mecànica: un soldat que interpreta Déu beneeixi Amèrica, la cançó patriòtica d’Irving Berlin que fa les funcions d’himne nacional. Mentre que la figura del soldat mecànic al·ludeix a la instrumentalització dels éssers humans que és el fonament de tots els exèrcits, la pròtesi anatòmica posiciona l’obra com un al·legat contra la maquinària de la mort i els estaments polítics i els tractats internacionals que la possibiliten. Realitzada durant la guerra d’Iraq (2003-2011), la peça es pot llegir com un manifest contra aquest conflicte en concret. El fet que la joguina estigui fabricada a la Xina posa en evidència la ironia del patriotisme en un món globalitzat.\nMartha Rosler va filmar un paisatge de turons plens de camps de flors al llarg de l’autopista número 5, que recorre la costa oest americana des de Mèxic fins al Canadà. Els plans geomètrics jugant amb els colors evoquen la tradició de l’art abstracte americà. Ara bé, en fer un zoom en aquesta escena aparentment idíl·lica, distingim la dura feina manual dels treballadors mexicans, sovint immigrants clandestins, que conreen els camps de flors. La imatge d’un cotxe de la policia de fronteres desplaçant-se a gran velocitat i els controls fronterers amb què acaba la peça emfatitzen la precària situació d’aquests treballadors.\nDes de l’interior d’un cotxe, una càmera enregistra la vida del carrer i els grafits a Mission District, San Franciso, on es congrega la cultura automobilística del Low Rider. Mentrestant, se sent la veu de l’artista llegint un dels seus textos sobre les subcultures alternatives del carrer, que es contraposen a la suposada cultura nacional. Rosler s’adreça a l’espectador amb missatges com: «El secret és que per conèixer el significat d’una cultura has de conèixer els límits de significat de la teva pròpia cultura.»\nEn aquest vídeo, Rosler examina les relacions geopolítiques dels Estats Units amb l’Amèrica Llatina. L’artista partia d’un article publicat per The New York Times que acusava el govern nord-americà d’haver propagat falses informacions sobre Nicaragua. En concret, l’article parlava de l’adquisició d’avions de guerra russos MiG per part del govern nicaragüenc amb la intenció, segons les fonts nord-americanes, d’atacar els Estats Units. El vídeo incorpora material de premsa i crea una disrupció entre text i imatge que qüestiona la suposada autoritat i objectivitat dels mitjans de comunicació. Com en altres obres de l’artista, l’estructura formal és indestriable de l’anàlisi política.\nEn aquest vídeo, realitzat quan Xile es trobava en vies de ser admès en el Tractat de Lliure Comerç Nord-americà (North American Free Trade Agreement, NAFTA), Rosler aborda de nou el tema de la implicació dels Estats Units a l’Amèrica Llatina. Xile ha estat aclamat per alguns com un miracle econòmic, un senyal de progrés que contrasta amb la repressió política de la seva història recent. El subtext en aquesta peça denuncia la complicitat dels Estats Units en el cop militar de 1973 a Xile, que va fer pujar al poder el general Augusto Pinochet. Rosler qüestiona el preu que s’ha hagut de pagar pel creixement econòmic xilè. Un enorme panell publicitari a l’autopista que condueix a Santiago, filmat des de darrere, apareix com si fos un puny alçat en un gest revolucionari; però en passar pel costat es veu que el puny sosté una llauna de coca-cola, símbol de l’imperialisme nord-americà. Paral·lelament, les famílies de les víctimes del cop d’Estat escriuen els noms dels desapareguts en un monument commemoratiu.\nMentre una dona s’ocupa del seu fill en una llar de classe mitjana, els missatges emesos pels mitjans de comunicació (entre d’altres, una entrevista televisiva amb la propietària d’una galeria que parla de l’art dels seixanta) es combinen amb un text de l’artista sobre les formes de dominació en la vida quotidiana. Rosler superposa imatges del dictador xilè Augusto Pinochet, anuncis publicats en revistes i fotografies familiars. La confrontació d’àudio, text i elements visuals resumeix els efectes de l’experiència quotidiana quan la política s’infiltra i impacta en la vida privada.\nEn aquest vídeo – una de les seves obres més conegudes–, l’artista apareix davant d’una taula de cuina i ens mostra diversos estris per odre alfabètic, començant amb apron (davantal) i acabant amb tenderizer (maça). Rosler adopta el paper d’una «anti Julia Child», la popular xef de la televisió americana de qui es diu que, als anys seixanta, va fer arribar la cuina francesa a les llars dels Estats Units. Com suggereix l’irònic títol de l’obra, i també l’agressivitat amb què l’artista demostra l’ús de cada objecte, el que era un vocabulari d’objectes domèstics es transforma en un lèxic de ràbia i frustració. En paraules de la mateixa Rosler: «Quan la dona parla, dóna nom a la seva pròpia opressió.»\nA mesura que l’artista es va despullant, un home amb bata blanca pren mides del seu cos amb una minuciositat que es fa cada vegada més invasiva. Tres dones fan sonar uns instruments segons si les mides enregistrades són per damunt de la mitjana, per sota o exactament en la mitjana. El vídeo planteja el grau d’escrutini a què se sotmet el cos de la dona en la societat moderna, així com la imposició d’uns estàndards i normes als quals se suposa que s’ha d’ajustar el cos femení. En un sentit més ampli, l’obra evoca la institucionalització de mesuraments pseudocientífics que s’han esgrimit històricament per justificar teories racials discriminatòries i en contextos com els concursos de bellesa. Rosler també hi incorpora fotografies documentals fetes pel govern americà als anys trenta amb finalitats estadístiques, mentre una veu en off enumera casos de crims contra les dones.\nRosler va abordar el tema del gènere i la classe social en els mitjans de comunicació a la dècada dels vuitanta amb el «cas Baby M». Àmpliament difós pels mitjans sensacionalistes, el cas implicava una mare de lloguer de classe treballadora, Mary Beth Whitehead, que va decidir no donar el nadó en adopció. La parella adoptant, Elizabeth i William Stern, més ben posicionada socialment (ell bioquímic, ella pediatre), van demandar la noia i van guanyar el judici, amb l’argument de la prerrogativa paterna del senyor Stern. En el més pur estil teatral de comèdia americana, Rosler construeix una peça en la qual alterna seqüències reals de televisió i transcripcions del judici amb la interpretació de l’artista. D’aquesta manera posa en evidència la tendenciositat del sistema judicial a favor de la parella burgesa i la denigració pública que va patir Whitehead.\nEs tracta d’un altre vídeo progragonitzat per la mateixa Rosler, que en aquesta ocasió es posa en el paper d’una presentadora de televisió, amb totes les convencions del personatge. L’artista fulleja un número de la revistat de paper cuixé Vogue, i alterna les glamuroses imatges de la cultura consumista amb unes altres que mostren un taller de confecció de treballadores asiàtiques. Les dades sobre el preu per hora que cobren aquestes obreres tèxtils es contrasten amb els elevats sous de les models de moda. L’estadística i les dures condicions de treball posen al descobert la cara oculta de la indústria de la moda. Les imatges d’èxit i de luxe associat al consum apareixen, doncs, simultàniament com una manipulació de les dones riques i una explotació de les dones pobres.\nCom a reacció davant d’un article editorial aparegut el 1982 a la revista conservadora Newsweek, Rosler construeix un assaig visual que emfasitza les perilloses implicacions totalitàries de les tesis a favor de la tortura que defensa l’article esmentat. Mentre una veu en off –la de la mateixa artista– va llegint l’article de la revista, el vídeo en contraresta l’argumentari d’una manera gradual. El punt de vista contrari de l’artista es desplega a través d’imatges d’articles de premsa sobre temes que abasten des dels drets humans fins al atur i l’economia global. Exposant un conjunt exhaustiu de contraarguments, Rosler denuncia el govern i les empreses nord-americanes que donen suport a règims polítics que recorren a la tortura, així com el silenci de la premsa i la seva parcialitat en la cobertura de notícies.\nConferència i conversa amb Martha Rosler\n#RosemarieCastoroParticipa a la conversa!\n#MarthaRoslerParticipa a la conversa!\nSON[I]A #253 Martha Rosler +info\n17 — 638.4K


BIBLIOTECA MUNICIPAL DE COLLBATÓ: de febrer 2008\nPublicat per Biblioteca_Collbato a les 16:29 0 comentarios\nÉs un espai virtual de literatura catalana. Tal i com ens expliquen en la seva pàgina web és un lloc que se’ns informa ordenadament sobre les pàgines webs existents, i alhora és productora de noves pàgines i nous continguts. A més fa de portal i de web de continguts del que s' elabora en els Estudis d'Humanitats i de Filologia de la Universitat Oberta de Catalunya com d’altres materials oferts per diverses institucions públiques o privades. En aquest espai també hi col·laboren noms propis de la literatura catalana com poden ser Maria Barbal, Eduard Márquez o Emili Teixidor. També hi podem trobar comentaris d’obres de Josep Carner, dels autors citats anteriorment, etc. Pots participar en el web a través de debats literaris. En definitiva, el podríem definir com un espai de ciberliteratura creat per la Universitat Oberta de Catalunya.\nPublicat per Biblioteca_Collbato a les 15:50 0 comentarios\nPublicat per Biblioteca_Collbato a les 15:25 0 comentarios


La sèrie compta amb un guió de l'escriptor i antropòleg Albert Sánchez Piñol i la direcció de Carles Porta | Cedida\nper Redacció 28 de desembre de 2018 11:49\nQuin va ser l'origen de la nació catalana? El clam a favor de la sobirania es remunta al segle IX, l'inici d'un període cabdal en la nostra història que es pot veure a les televisions locals amb 'Comtes', una docusèrie que relata el procés que van emprendre els primers comtes catalans per aconseguir la independència de l'imperi carolingi. Amb un guió de l'escriptor i antropòleg Albert Sánchez Piñol i sota la direcció de Carles Porta, el treball reconstrueix des d'un escrupolós rigor històric el regnat de quatre comtes que es van succeir cronològicament: Guifré el Pelós, Guifré Borrell, Sunyer I i Borrell II.\nCadascun és protagonista d'un capítol -n'hi ha quatre en total-, que presenta l'actriu Marta Marco i en què la ficció dramàtica es combina amb el testimoni d'un gran elenc d'historiadors, que aporten el context de l'època i ajuden a interpretar els fets.\nProduïda per La Xarxa, 'Comtes' trasllada a la petita pantalla un període clau del passat dels catalans poc ficcionat i amb lectures diverses per part dels historiadors. La sèrie ha escrutat les referències documentals existents perquè la posada en escena guardi la màxima fidelitat històrica. En aquest sentit, la roba, les armes i els decorats s'han reproduït amb acurat realisme.\nA 'Comtes', l'espectador viatjarà fins a una època d'alt voltatge polític, marcat per les lluites de poder, i descobrirà la personalitat i el llegat d'una nissaga de personatges fascinants: l'honorable Guifré el Pelós, fundador de la dinastia del Casal de Barcelona i el primer comte que, sense el permís del rei carolingi, passarà el títol als seus fills; el prudent Guifré Borrell, qui consolidarà la sobirania del comtat enfront de francs i sarraïns; l'ambiciós Sunyer I, gran guerrer i estratega, qui ampliarà els comtats i crearà estructures d'estat per controlar el territori, i, finalment, Borrell II, qui amb visió d'estadista cohesionarà els comtats catalans, farà gran Barcelona i es declararà independent del rei franc.


Associació Zulogaarden Cervecers Artesans: Construcció d'un macerador de 100L\nConstrucció d'un macerador de 100L\nAvui ens hem fet un macerador de 100L. Aquí us explico com, Et fa falta:\n- Taladro amb broca per a metall (jo he fet servir una de 6mm)\n- Llima de mitja caña\n- Martell i un clau.\n- Una aixeta\n- Olla de 100L\n- Prens mesures del diàmetre de l'aixeta.\n- Fas maques amb un retolador.\n-Amb un clau i un martell marques diversos punts per on començar a taladrar (per a que la broca no rellisqui).\n-Fas diversos forats. No obtindràs un forat en forma de circunferència sino un forat on ficar la llima de mitja caña. Amb la llima de mitja caña podras donar la forma de circumferència que necessites i paciència.\nDesprés colles l'aixeta (posant fil de teflón a la rosca per aïllar) i ja tens un macerador gegant. Lo ideal seria forrar de fusta l'olla per a retenir la calor de la fase de macerat, però de moment amb això tenim prou. El macerador no té filtre, però ficant un troç de "nanas" de inox al boc intern de l'aixeta aconseguiras un filtre patillero per a que l'aixeta no s'obturi amb la malta al mateix temps que deixa passar el most.\nFinalment comentar-vos que per a fer servir un equip d'aquestes dimensions ens fa falta una bomba (alimentaria) per poder trasegar el most. És el catxarro vermell de la foto.\nEn fi, ara falta fer servir l'equip i que la cervesa surti bona. En propers posts anierm explicant com ens anem montant el xiringuito.\nEtiquetes de comentaris: nanocerveseria\nhola! desde la foto l'olla sembla que sigui d'alumini...\n31 d’octubre, 2009 01:29\n01 de novembre, 2009 12:10\nHola companys, aquesta setmana posare una aixeta a una olla semblant a la vostre(mes petita) pero em preguntaba si li calia algun tipus d'arandela especial que aguantes les temperatures. com que l'olla va al foc...\n24 de març, 2010 04:21


Ni una sola ensopegada del Girona contra els rivals directes a Primera - Diari de Girona\nEl conjunt de Machín es manté imbatut amb els equips que aquest curs no juguen competició europea, amb un balanç de dos empats i tres victòries\ncarles rosell 07.11.2017 | 08:01\nEls jugadors del Girona celebren un dels dos gols contra el Reial Madrid a Montilivi. aniol resclosa\nDeia Pablo Machín diumenge, després de l'1-2 al Ciutat de València, que «potser ara som l'equip revelació, pels resultats i pel joc vistós». S'estarà o no d'acord amb les paraules del tècnic, però el que és una evidència és que el Girona, després de tres victòries consecutives, s'ha guanyat el respecte de la categoria tot i comptar amb el pressupost més baix de tots i de no tenir gairebé experiència a Primera. Ha sobreviscut a un calendari feixuc i, si bé s'ha deixat uns quants punts pel camí, com era d'esperar, ha acabat responent quan ha estat necessari. El botí no ha estat del tot generós amb aquells conjunts que aquesta temporada juguen competició europea, però amb la resta sí. Perquè amb ells, amb els anomenats rivals directes, sí que s'ha rendit com s'esperava.\nHan passat 11 jornades; 33 punts en joc. El Girona n'acumula 15, té el descens bastant lluny i arriba a l'aturada pels compromisos internacionals en zona tranquil·la. Amb els equips europeus, s'ha fet el que s'ha pogut: 4 punts contra el Reial Madrid, Atlètic, Barça, Sevilla, Athletic i Vila-real. Ara bé, la cosa canvia quan al davant hi ha hagut algun rival directe. Primer, perquè els gironins encara no hi han perdut. I segon, perquè el botí és d'aquells que fan patxoca i que serveixen per seguir alimentant el somni de la permanència. En aquesta mena de partits, els de Pablo Machín han sumat 11 punts de 15 possibles, amb un balanç de 3 victòries i 2 empats. Es va signar taules als camps del Celta de Vigo i del Leganés. A més, es va aconseguir guanyar el Màlaga a Montilivi, i es va tancar també amb victòria els desplaçaments als camps del Deportivo de la Corunya i del Llevant. Amb tots aquests números, el Girona es converteix en el millor debutant a Primera des del 1994, i el primer des del curs 07/08 (Almeria) capaç d'encadenar 3 victòries.\nEl Girona s'ha refet a casa, on havia encaixat fins a quatre derrotes consecutives (entre Lliga i Copa), i és un rival temible quan juga lluny de Montilivi. L'equip ja és el setè millor visitant de tota la Primera Divisió. S'ha apuntat 8 punts de 15 possibles (més de la meitat).


Extreme Ways (l'1-O, o els dies que ho varen canviar tot) - Francesc Abad - Blogs de l'indirecte!cat\nDiumenge, 4.2.2018. 12:35 h\nExtreme Ways (l'1-O, o els dies que ho varen canviar tot)\nSopar d'amics de l'època universitària. En fem un parell a l'any. No ens hem vist des d'abans de l'estiu 2017. Tòpics de rigor, preguntes de situació. Però abans no arribi el segon plat ja la conversa la monopolitza l'1 d'Octubre. Tots, d'una manera o una altra hi vam estar implicats, en vam formar part, és una vivència que ens ha copsat fins el més fons de les nostres ànimes.\nEn un moment donat la nostra conversa circula per dos carrils paral·lels: tot el que és l'1 d'octubre i tot el que és la situació actual. Votants de Junts per Catalunya, d'ERC i fins i tot de la CUP. L'1 d'octubre ens uneix, el que passa ara ens desconcerta i tensa.\nPillo la moto per tornar a casa. Mentre creuo els carrers de la ciutat, al fons, les restes de la superlluna d'ahir, la panxa de la seva D ja apareix esquinçada, però llueix esplèndida, cinematogràfica. I la ciutat hi fa la resta. Les torres de la Sagrada Família, els gratacels de mar del carrer Marina...\nEm ve al cap una de les meves músiques favorites, Moby. Extreme ways. La música que fa de BSO de la saga cinematogràfica de Jason Bourne. Una saga d'intriga, d'espionatge, de serveis secrets, d'operacions encobertes, de conspiracions, d'herois i d'antiherois...\nJa ho he dit més d'un cop: l'1 d'octubre ens va canviar les vides, va canviar aquest país, la nostra història, el nostre present, el nostre futur. L'1 d'octubre és un esdeveniment metahistòric, la seva importància supera, va molt més enllà del seu impacte en el present, i es projecta com quelcom que ens configura la nostra identitat, el "nosaltres" com a societat, un motor de cohesió col·lectiva i d'identitat social, de país, de poble, de nació, de projecte polític, de República.\nJason Bourne. El nostre país, tot ell, convertit en un escenari, tan real com la vida mateixa, de la més espectacular trama que mai cap guionista cinematogràfic hagi pogut imaginar. Tot un país, des del seu President fins milers d'actors anònims fins l'últim poble de Catalunya, sincronitzats per fer-lo possible. Tot en secret. Les urnes a la Catalunya Nord. El transport. La distribució. Les camises, que arriben fins l'últim dels col·legis electorals. Els col·legis electorals, que s'obren tots. Els ordinadors. El cens universal. La població mobilitzada per protegir els col·legis. La violència demencial de l'estat. La resistència passiva. La gent votant. Rajoy i SSS que no hi hauria 1-O, que no hi hauria urnes. I milers de policies i tots els serveis secrets perseguint urnes, i no en van interceptar ni una. Una operació de cacera del President per impedir que votés, i el President canviant de cotxe sota un pont i burlant la persecució militar espanyola, i votant. I més de dos milions de persones votant.\nUn estat podrit, com és l'estat espanyol, havia estat humiliat per un poble només amb la seva voluntat de ser poble i de democràcia.\nMiro ara al meu voltant. Misèria. Un President del Parlament que ajorna un ple d'investidura sense ni tan sols compartir la decisió amb l'únic candidat que ell mateix ha proclamat a ser investit, ni tampoc amb cap de les forces polítiques amb les que es configura la majoria social i política independentista. Un President a l'exili, com l'última trinxera del projecte republicà a que ens va conduir aquell 1-O. Consellers i líders socials a la presó. Partits, com ERC, que arenguen, des d'una èpica incomprensible, estar conjurats per intentar restablir a mig termini les institucions autonòmiques; partits com PdeCat que no se sap si estan amb la llista del President o pressionant per la renuncia del President. Converses privades filtrades. Pactes negociats a tres bandes (Junts per CAT, ERC i CUP) quan una de les parts no tenia cap intenció de tirar-los endavant. On abans hi havia coratge per desobeir, per construir República, ara hi trobem exigències de garanties i crides al compliment de la llei.\nTornes a aquell 1 d'Octubre. Cap de nosaltres ni era ni volia ser Jason Bourne. Però tots vam esdevenir herois. Més de dos milions de vots. Més de dos milions d'històries personals desafiant un estat i tots els seus aparells, tota la seva violència, tota la seva repressió.\nEl que va passar l'1 d'Octubre no s'ho esperava ningú. Ningú no podia ni imaginar-s'ho. Va canviar les nostres vides, va transformar el nostre "nosaltres" i va fer derrapar i descarrilar tots els projectes polítics que hi havia en aquest país abans de l'1-O.\nTots els plans polítics que hi havia en aquest país partien d'un diagnòstic molt compartit: o que no arribaríem a l'1-O o que no passaria de ser una cosa testimonial. Bé, potser tots no. Potser el President Puigdemont hi va creure sempre, i hi creia perquè era l'únic que explicava el compromís que va decidir adquirir, per responsabilitat, quan Mas va fer un pas al costat obligat per les aritmètiques parlamentàries. I també hi creia, és clar, tota la gent anònima, a milers, de les diferents i múltiples estructures que ho van fer possible, i que van executar amb precisió el que tenien encomanat, també sempre hi va creure.\nAra l'1 d'Octubre pesa com una llosa sobre tots els projectes polítics que hi ha al país, sobre totes les propostes polítiques que s'estan treballant al país.\nCom es pot fer res, el que sigui, sense trair l'1-Octubre? Com fer real politik sense avergonyir-nos quan veiem qualsevol de les imatges de l'1-O?\nNo voldria ser injust, però crec que en aquests moments només hi ha 3 persones o col·lectius que estan bastint un discurs lleial al que va ser, és i serà l'1-O:\n- el President Puigdemont i la candidatura que va impulsar de Junts per CAT (no hi incloc PdeCAT)\n- la CUP\n- Albano Dante-Fachín\nTres cultures polítiques totalment diferents, àdhuc oposades, que van quedar totalment consternades per l'1 d'Octubre.\nNo sé a què juga ERC. No sé ni on és ni a què juga PdeCAT.\nSí sé on és Puigdemont, on és la CUP, on és l'Albano.\nSí sé on vull que siguem: en la continuïtat i lleialtat a l'esperit de l'1 d'octubre i tot el que representa.\nSi sé on no vull ser: en la divisió. Si ERC o PdeCAT es desmarquen de l'esperit de l'1 d'octubre, com intuïm per diferents declaracions o filtracions, el procés estarà mort. No hi ha futur possible si no hi som tots.\nI els silencis ara ja només fan que complicar-ho tot. Per l'1-O els silencis varen ser la garantia de l'èxit. Però ara només són l'amenaça sobre l'esperit de l'1-O.\nUn President, un Govern, centenars de servidors públics, més de 700 alcaldes, milers de ciutadans... tots imputats, perseguits, incriminats per l'1-O. Però tots ferms. El dia que la voluntat de ser, que la dignitat, que l'esperit de la llibertat, que la vivència única de ser poble en aquell exercici tan bàsic de votar, es van imposar damunt la por, l'amenaça i la violència.\nEl "nosaltres" que sorgí d'aquell dia només s'explica amb el que vam fer i vam viure.\nI no hi ha cap possibilitat que aquest nou "nosaltres" accepti cap escenari polític que no sigui seguir fidels a aquell 1-0. Els partits més tradicionals, com ERC i PdeCat no sembla en siguin conscients, i encara creuen en pactes dels que no es reten comptes, ens trames que romanen ocultes als nostres ulls. Però això ja no és possible, no té cap recorregut. L'1-O ho va canviar tot. Perquè l'1-O va néixer la República catalana, la república de la gent. Una república que no necessitava ser proclamada, perquè ja es defensava mentre naixia. I ara només té sentit seguir-la defensant, construint, fidels a aquell 1-O que ho va canviar tot, perquè vam dir que nosaltres érem la nostra REPÚBLICA, i la vam fer realitat.\n5 de febrer de 2018, 08.27 h\nTot això que descrius és ben nostre per sempre. Un poble que ha compartit aquestes vivències ha de saber convertir l'adversitat del moment en una altra oportunitat per créixer i fer-nos forts. Hem viscut altres moments d'impotència i desconcert. Esperem que la cruïlla on ens tornarem a trobar sigui ben a prop. Sentir-se perdut és angoixant.\nAra els 'colins', que els hi dic jo (catalans col·laboracionistes amb els repressors) ens recomanaran que tirem endavant i fem com si res no hagués... Llegir més


Embesteix una motocicleta i dóna positiu al control alcoholèmic - El Iris.cat - Digital d'informació i cultura\nEs comunica a la Policia Loca de Ciutadella d’un accident cotxe moto amb el conductor de la motocicleta ferit. Es passa avís al Samu 061 per mobilitzar una ambulància. Els fets passen a la cruïlla entre els carrers Formentera i Glossador Vivó a les 19:00 h d’ahir fosquet aproximadament.\nUna furgoneta marca Citroen Jumpy conduïda per un home de 44 anys de nacionalitat argentina resident a Ciutadella que presumptament s’ha saltat un cediu el pas i ha estat col·lisionat per una motocicleta marca Yamaha MT03. El conductor de la motocicleta és un jove de ciutadella de 19 anys que es troba al terra amb molt de mal però conscient. El conductor de la motocilcleta ha estat traslladat a Clínica Juaneda per observació i diagnòstic.\nEls agents de la policia local realitzen la fitxa tècnica de l’accident per possibles reclamacions a les companyies asseguradores.\nEl conductor de la furgoneta ha donat positiu en el control d’alcoholèmia amb un resultat de 0,30 mg/l quan el màxim permès és de 0,25 mg/l pel que s’ha denunciat administrativament.\nS’ha tingut que requerir al servei de Bombers del parc núm. 2 de Ciutadella per tirar arena a la via per evitar accidents per oli i metzina al terra.\nArticle anterior Torna a funcionar el correntímetre del SOCIB en el port de Ciutadella\nSegüent article Urgeix planificar amb coherència la mobilitat a Ciutadella


defraudingamerica.com > Líders del pensament > Evolució de les tendències en xarxes alimentades amb token: primera part\n2 Tendència 1: el paisatge regulador\n2.1 A QUI ES PERMET VENDRE QUÈ, A QUI I QUAN …\n3 Tendència 2: l’auge de la prova d’aposta\n3.1 … I PER QUÈ EL 2020 ÉS UN ANY MONUMENTAL PER AL FUTUR DE LA PROVA D’APOST\nS’ha augmentat l’escrutini normatiu, cosa que ha provocat la distribució inicial de tokens en rodes privades d’inversors acreditats. Propostes com el Port segur presentar un primer pas en la direcció d’orientacions normatives formals que cobreixi la bretxa entre la regulació i la descentralització progressiva\nLa infraestructura privada i els proveïdors de capital evolucionen cada cop més cap a models de negoci natius de la Web 3.0, posicionats de manera única per donar suport a l’arrencada inicial i a la participació contínua en xarxes descentralitzades.\nEl camí cap a la prova d’estaca passa de la seva llarga fase d’investigació i implementació del gènesi al creixement\nDes del 2016, s’han desplegat diversos models de llançament de tokens i xarxes per intentar augmentar la participació de la xarxa i fer créixer les seves respectives comunitats. Fins ara n’hi ha hagut +4000 intents, proves de prova i fallades en la distribució eficient i justa de tokens als usuaris que reforcen la participació en una xarxa descentralitzada, evitant que impedeix la seguretat concentració d’explotacions.\nAquests intents han donat lloc a un pla daurat per a la manera correcta de llançar una xarxa? La veritat és que no hi ha cap model arquetípic per a tots, però una cosa és certa: a mesura que madura la indústria, els llançaments de fitxes evolucionaran i coincidiran amb els llançaments de xarxa reals. Què podria ser més fructífer que les fitxes d’utilitat amb utilitat real?\nQuina és la perspectiva actual? Fem una ullada a les tendències dels ecosistemes i a com han evolucionat al llarg del temps a la llum dels darrers avenços normatius, tècnics i de l’aparició de nous jugadors en el terreny de joc basat en els tokens..\nTendència 1: el paisatge regulador\nA QUI ES PERMET VENDRE QUÈ, A QUI I QUAN …\nEl paisatge de venda de fitxes obert a tothom, que una vegada proliferava, que va atreure els primers usuaris, especuladors, innovadors i estafadors, ja és cosa del passat i ha vist canvis recents a mesura que els reguladors es posen al dia amb la innovació..\n“És durant la fase de desenvolupament que les preguntes sobre la línia de valors / no de valors semblen ser les més difícils de resoldre.” – Hester Pierce, comissari de la SEC\nPossiblement, amb una xarxa totalment funcional, hi ha menys necessitat de restriccions de participació i d’acords legals complexos quan es pugui mitigar l’ambigüitat assegurant que els tokens són realment usat en lloc de comprar-lo simplement. Tot i això, requereix la disponibilitat d’una xarxa totalment funcional.\nPer tant, en un intent d’abordar les imminents preocupacions de compliment, les distribucions inicials de tokens es produeixen cada vegada més en rondes privades d’inversors acreditats. Alguns han assenyalat que aquests desenvolupaments recents minen els protocols de codi obert que es pretenen aconseguir en primer lloc: posar tokens en mans d’usuaris els incentius dels quals estan alineats amb la maximització d’utilitat de la xarxa, en lloc de maximitzar els beneficis per a inversors i empreses privades..\nTrobar un model de finançament viable, compatible i distribuït per finançar el desenvolupament d’una xarxa descentralitzada, alhora que assegurar-se que els tokens acabin en mans de participants a llarg termini presenta un repte doble. Propostes com la Port segur i el marc proactiu de sistemes rigorosos i líders en la indústria normes, presentar un primer pas cap a la possibilitat de salvar la bretxa entre regulació i descentralització.\nTendència 2: l’auge de la prova d’aposta\n… I PER QUÈ EL 2020 ÉS UN ANY MONUMENTAL PER AL FUTUR DE LA PROVA D’APOST\nA partir del 16 de setembre de 2020, la capitalització de mercat acumulada dels actius criptoaportables és de 35.700 milions de dòlars, amb més de la meitat (~ 52%) d’aquest valor actualment bloquejat en participacions.\nFont: Stakingrewards.com, 2020\nLes xarxes de prova d’aposta (PoS) utilitzen recompenses d’aposta, que es creen mitjançant el protocol, com a mecanisme d’incentius per garantir que els usuaris participin honestament en la validació de l’activitat en cadena..\nAvui es tracta d’entrar al mercat les cadenes de prova d’estaca. Amb les cadenes de blocs de capa 1 com Tezos i Cosmos, així com solucions de capa 2 com Matic i Loom llançades el 2019, la llarga fase d’investigació en el camí cap al PoS passa finalment de la implementació de la gènesi al creixement. El 2020, el llançament esperat de solucions de capa 2 de DPoS basades en eth2 i Ethereum, com ara SKALE, marquen un moment crucial per al futur de l’adopció de la prova d’aposta.\nA més, els recents desenvolupaments en sistemes de prova d’aposta revelen la importància de dissenyar i optimitzar el llançament inicial de la xarxa per assolir els índexs de participació desitjats i garantir la viabilitat a llarg termini. En aquest context, és fonamental que els protocols de prova d’aposta pura o delegats distribueixin tokens perquè un nombre suficient d’actors diferents pugui posar en joc tokens i executar nodes per protegir la xarxa. Una distribució deficient i desproporcionada entre actors individuals pot afectar la seguretat de la xarxa o influir en la percepció general de la legitimitat del govern de les xarxes..\nAquest és un article de dues parts. La part 2 es pot trobar aquí.


Cicle de sortides 2015 del Grup de Muntanya | CEC\nCicle de sortides del Grup de Muntanya\nCom cada any, el Grup de Muntanya presenta un programa de sortides esportives que ens apropen a la geografia de diferents zones de Catalunya, en les que podrem realitzar l’ascensió a diferents pics de dificultat diversa.\nExcursió 1.- Pic de Bassegoda (22 març 2015) *(Ajornada al 10 de maig)\nSortint de la població francesa de Vila-roja (Villeroge) pujarem fins al Pic de Bassegoda, un dels pics més emblemàtics de l’Alta Garrotxa, però per un itinerari que no és dels més transitats, però d’alt valor paisatgístic. La davallada la realitzarem, això sí, pel sempre bonic i conegut camí que discorre al costat de la riera de Sant Aniol fins arribar a la població de Sadernes.\nDistància aproximada a recórrer: 20 Km\nDesnivell aproximat: ascendent: 750 m, descendent: 1200 m\nTemps aproximat d’excursió (incloent-hi aturades): 8,5 hores\nExcursió 2.- Pic de Comanegra (19 abril 2015)\nDe la població de La Menera (Lamanère), també a França, i via Coll de les Falgueres, ascendirem al Pic de Comanegra, cim culminant de l’Alta Garrotxa. El descens el farem seguint la carena que, via el coll de Malrem, ens porta a la població de Rocabruna.\nDistància aproximada a recórrer: 16 Km\nDesnivell aproximat: ascendent: 800 m, descendent: 700 m\nExcursió 3.- Esquerdes de Rojà (31 maig 2015)\nDes de l’estació d’esquí de Vallter 2000 ens enfilarem cap a la Portella de Morens on seguirem la carena fronterera en direcció est fins a Roca Colom. Des d’aquí seguirem la carena coneguda com Esquerdes de Rojà fins al Ras del Garber on iniciarem el descens fins a l’estació balneari de la Preste.\nDistància aproximada a recórrer: 17 Km\nDesnivell aproximat: ascendent: 400 m, descendent: 1400 m\nTemps aproximat d’excursió (incloent-hi aturades): 8 hores\nExcursió 4.- Puig de les Borregues (21 juny 2015)\nSortint també des de l’estació d’esquí de Vallter 2000 ens dirigirem cap al coll de la Marrana on seguirem en direcció sud la carena que passant pel Puig de les Borregues ens porta fins al Pic de Fontlletera. D’aquí anirem a buscar el camí que baixa del coll de Tres Pics fins arribar a la població de Tregurà de Dalt. Aquest recorregut, si el temps acompanya, ens oferirà un vista ben enlairada dels cims més alts del Ripollés i de les boniques valls circumdants de Coma de Fressers i de l’alta vall del Ter\nDistància aproximada a recórrer: 18 Km\nDesnivell aproximat: ascendent: 750 m, descendent: 1400 m\nExcursió 5.- Torres de Cabrenç (19 juliol 2015)\nSortint novament de la població de Vila-roja ens dirigirem en direcció oest cap al pla de la Muga. D’aquí i passant ple Pla del Castell pujarem al conjunt medieval de les Torres de Cabrenç. A continuació baixarem al nostre punt de sortida de la segona excursió: la població de La Menera. Des d’aquí, i desprès d’un curt trajecte en autocar, anirem a la població de Molló per celebrar el ja tradicional dinar de fi del cicle excursionista.\nDistància aproximada a recórrer: 12 Km\nDesnivell aproximat: ascendent: 700 m, descendent: 750 m\nTemps aproximat d’excursió (incloent-hi aturades): 5 hores\nPer als socis del Centre Excursionista de Castellar del Vallès, el preu suggerit per a tot el cicle d’excursions és de 95 € i el preu suggerit individual de cada excursió és de 25 €. Per a no socis els preus suggerits són de 120 € i 30 € respectivament. Com a novetat d’enguany, els membres juvenils del Centre poden participar a un preu suggerit de 10 € per excursió.\nEls interessats poden passar a formalitzar la corresponent reserva per la Secretaria del Centre de 19:00 a 21:00, dimecres o divendres.\nAquests imports es destinaran al pagament del transport per mitjà d’un autocar contractat a una empresa de forma directa.\nAssegurança i responsabilitats\nÉs molt recomanable disposar-ne de la corresponent assegurança per als tipus de sortides que es descriuen. Aquestes sortides es realitzen en comú acord entre els participants, sense cap persona responsable del grup. El Centre Excursionista de Castellar declina qualsevol responsabilitat sobre els incidents que es puguin produir en el decurs de les mateixes, salvat de la responsabilitat civil que n’assumeix.\nPel fet de participar-hi en les mateixes s’accepta la responsabilitat individual sobre la seguretat de cadascú.\n17 maig 2022, 03:49


Basada en la novel·la de Care Santos - Habitacions tancades - TV3\nBasada en la novel·la de Care SantosDesplegar menú\nAdriana Ugarte encapçala el repartiment d'"Habitacions tancades"\n"Habitacions tancades" és una producció de TV3, Diagonal TV i TVE, dirigida per Lluís M. Güell i basada en la novel·la de Care Santos, traduïda en 10 països, entre els quals França, Alemanya, Itàlia i Romania.\nAdriana Ugarte, Bea Segura, Álex García, Ramon Madaula, Jan Cornet, Francesc Orella i Raúl Peña són els protagonistes d'aquesta ficció d'època que aborda la història i els secrets dels Lax, una poderosa família burgesa.\nTota família té un secret i la dels Lax, una de les nissagues més distingides de la Barcelona de finals del segle XIX i primera meitat del XX, no podia ser menys.\nVioleta Lax (Bea Segura) torna a casa per supervisar les obres que han de convertir l'antiga mansió de la família en un museu dedicat al seu avi, Amadeu Lax (Alex García), un famós retratista. Però l'aparició d'un cos momificat en una habitació secreta portarà la Violeta a descobrir el passat fosc de la seva família.


La gran diva del bel canto, Laura Montsianelli, assistirà a la Troba de bandes juvenils\nEn un any tan especial com el 2017 en que celebrem el Centenari, la Trobada estarà conduïda per presentadors tan mediàtics com Peret de Ribera i Vanessa del Rio.\nCom segurament sabreu, aquest pròxim dissabte 3 de juny, tindrà lloc la 19a edició de la Trobada de Bandes Juvenils de Catalunya Ciutat d’Amposta, que organitza la Unió Filharmònica, amb la col·laboració de l’Apima de l’Escola. En un any tan especial com el 2017 en que celebrem el Centenari, la Trobada estarà conduïda per presentadors tan mediàtics com Peret de Ribera i Vanessa del Rio.\nLa sorpresa ens ha arribat aquest matí quan hem rebut la notícia que la diva del bel canto, Laura Montsianelli, es troba de gira per les Terres de l’Ebre i assistirà a la Trobada. Un honor per a la nostra societat comptar amb la presència d’un personatge tan il·lustre.\nLa Trobada començarà a les cinc de la tarda a l’auditori de la Societat i hi participaran les bandes juvenils de l’Escola Municipal de Música d’Alcanar, l’Escola de Música de la Societat Musical Espiga d’Or de Deltebre i la de la Unió Musical de Masdenverge, Escola de Música de l’Associació Musical Senienca de la Sénia, Escola de Música de La Lira Ampostina, Escola de Música ‘Sant Llorenç’ de La Galera, Escola de Música Manel Martínez i Solà de Jesús, Escola de Música Germans Arasa ‘Los Flarets’ de Santa Bàrbara, Escola de Música de l’Associació Musical Filharmònica Rossellana i Escola de Música de La Unió Filharmònica d’Amposta.


Alts i baixos en la darrera jornada dels Castellers de les Roquetes | Alts i baixos en la darrera jornada dels Castellers de les Roquetes – El Cancell 2.0\nribes.org > El Cancell 2.0 > General > Alts i baixos en la darrera jornada dels Castellers de les Roquetes\n10 Juliol 2012 Generalcastellers, castellers de les roquetes, folkloreadmin 205\nDissabte a la tarda a Santa Coloma de Gramanet en la diada de l‘avi Porta i diumenge al matí en el 30 aniversari dels Castellers de Castelldefels, els Castellers de les Roquetes han viscut sensacions contraposades; bons castells, intents desmuntats, castells treballats i despenjament de la canalla.\nDissabte, l’actuació s’encetà amb un bonic tres de sis amb l’agulla on debutaren enxaneta i aixecadora en el pilar, després d’un quatre de sis treballat en excés, les rondes regulars de castells finalitzaren amb dos intents desmuntats de tres de sis per indecisió de la canalla. La diada castellera participà, a més de la colla local, els Castellers de Rubí que oferiren castells de sis. L’endemà, a Castelldefels aquestes tres mateixes colles s’afegiren els Castellers de Cerdanyola i el locals Castellers de Castelldefels que, amb el quatre de set, recuperaren categoria de colla de set.\nEls de camisa grisa, amb baixes sensibles, començaren l’actuació amb un altre intent desmuntat de tres de sis, una malastrugança que va ser resolta tot descarregar-lo en la segona ronda amb l’estrena d’una castellera a dosos. La tercera ronda, un quatre de sis sense complicacions evidents, va patir el despenjament de l’aixecador i enxaneta tot just carregat. Ambdues castelleres foren ateses de lleus contusions.\nLa propera actuació serà en solitari a la Festa Major de Puigmoltó el capvespre del dissabte 21 de juliol i els assajos setmanals dimecres i divendres al quarts de nou al Centre Cívic l’Espai.\n← Actuen a les jardineres de la gasolinera\tL’atur baixa en 143 persones al juny →


La companyia italiana perd en un dia quasi 4.200 M€ del seu valor després de caure l’acció un 22%\n4 min. Barcelona 16/08/2018 22:54\n651x366 El pont de Gènova arrossega Atlantia El pont de Gènova arrossega Atlantia\nAutostrade, la concessionària de l’autopista italiana A-10 que pertany al grup Atlantia -controlat per la família Benetton- va viure un dijous negre a la borsa com a conseqüència de l’enfonsament del pont Morandi a Gènova. La possibilitat que el govern italià li retiri la concessió, a més dels costos per responsabilitat civil que podria tenir l’ensorrament del viaducte, van fer caure l’acció en picat. Durant el dia va arribar a perdre més d’un 25% a la borsa de Milà i, malgrat que finalment va suavitzar les pèrdues, va acabar amb un 22,26% de pèrdues per tancar a 18,30 euros, quan dilluns, el dia abans de l’accident del pont, havia tancat a 24,88 euros. En només un dia la capitalització borsària d’Atlantia (el seu valor al mercat) va baixar quasi 4.200 milions, i la companyia, que dimarts valia gairebé 19.300 milions, ahir tot just superava els 15.100 milions. L’agència de qualificació Standards and Poor’s va anunciar ahir que posava en revisió a la baixa la qualificació creditícia de l’empresa italiana.\nAtlantia és precisament el hòlding que s’ha convertit en el primer accionista d’Abertis, la gran concessionària d’autopistes catalana. La companyia italiana, juntament amb ACS, va pagar 18.300 milions d’euros en l’opa per controlar Abertis, una operació que capgirava la que fa una dècada va plantejar Abertis per comprar Autostrade, i que va fracassar per motius polítics.\nDimecres el govern italià va anunciar la possibilitat de revocar la concessió de l’A-10 a Autostrade. Ahir, en ple daltabaix borsari, Atlantia va contestar advertint a l’executiu transalpí que retirar-li la concessió implicaria que el govern italià hauria d’indemnitzar la companyia pel valor residual de la concessió. La resposta del govern italià, que no es va fer esperar, acusava la companyia de pensar en els diners i possibles indemnitzacions quan encara s’està desenrunant i buscant possibles víctimes.\nMalgrat tot, a última hora el vice primer ministre eurocrític Matteo Salvini va intentar rebaixar la tensió de l’executiu amb la concessionària fent un pas enrere en l’amenaça de retirar la concessió. Va dir que d’Autostrade se n’ha d’obtenir immediatament fons per als parents de les víctimes, els ferits i la comunitat de Gènova. “De tota la resta ja en parlarem després”, va sentenciar Salvini.\nEl viceministre de Transports d’Itàlia, Edoardo Rixi, va explicar a Reuters que l’executiu està estudiant tres possibles opcions després de la caiguda del viaducte: la revocació total de la concessió, la revocació parcial, o imposar una multa a la concessionària. El contracte de concessió estableix que l’Estat pot revocar-la quan la concessionària cometi un incompliment greu de les obligacions, cosa que comportaria una multa de fins a 150 milions d’euros, massa baixa segons Rixi.\nPerò, si hi ha una revocació de la concessió, Atlantia s’enfrontarà a un altre problema. Els tenidors de bons de la companyia poden exercir una opció de venda. És a dir, els propietaris de bons d’Autostrade poden demanar un reemborsament anticipat de la seva inversió. Atlantia va emetre cinc bons, amb venciments que oscil·len entre el 2021 i el 2029, per un valor total de 3.200 milions d’euros.\nBrussel·les respon a Salvini\nLa Comissió Europea va contestar ahir al viceprimer ministre Matteo Salvini, que havia atribuït l’enfonsament del viaducte a les restriccions pressupostàries imposades per Brussel·les. El portaveu de la Comissió, Christian Spahr, va dir que volia deixar unes quantes coses clares: Itàlia té actualment uns 2.500 milions de fons europeus per a inversions en infraestructures, i l’abril passat es van aprovar 8.500 milions més en inversions, “incloent-hi les de la regió de Gènova”.\nTambé el comissari europeu de Pressupostos, Günther Oettinger, va contestar Salvini via Twitter argumentant que és humà buscar culpables, però que també és bo mirar les dades.\nACS se’n ressent i cau un 2%\nACS, la constructora que presideix Florentino Pérez (a la foto), i que és sòcia d’Atlantia a Abertis, va patir ahir les conseqüències de l’accident de Gènova. La constructora va perdre un 1,97% a la borsa espanyola -tot i que va arribar a caure un 5%- i va ser el valor amb un pitjor comportament. La constructora es va ressentir en el parquet de la incertesa que envolta Atlantia. L’ensorrament del pont a Gènova ha posat contra les cordes la companyia italiana, que des de dimarts cau a la borsa, i, a més de la concessió de l’A-10, podria perdre un nou projecte de circumval·lació amb una inversió de 4.300 milions i dos projectes més pactats amb el govern italià per 6.200 milions.\nL’ensorrament de Gènova deixarà 632 veïns sense casa\nAtlantia recupera un 5,3% del valor a la borsa de Milà


Les proves d'accés al Centre de Tecnificació d'Esquí es fan a la Molina, amb l'última neu de la temporada - FEEC - Federació d'Entitats Excursionistes de Catalunya\nLes proves d’accés al Centre de Tecnificació d’Esquí es fan a la Molina, amb l’última neu de la temporada\nLa Cerdanya ha acollit les proves tècniques d’accés al Centre de Tecnificació d’Esquí de Muntanya de Catalunya (CTEMC) aprofitant els últims dies amb neu de la temporada, a l’estació de la Molina.\n27 esportistes d’arreu de Catalunya s’han presentat aquest passat dissabte, a les 10 hores del matí, al xalet-refugi de la UEC de la Molina, on com és habitual s’ha fet la xerrada de presentació i funcionament del CTEMC. Després de definir els objectius per aquesta nova temporada, s’han fet els testos físics. Una cronoescalada fins a Cap de Comella i una prova de multi-salts laterals han deixat entreveure el bon nivell físic dels esportistes. A la tarda s’han fet les entrevistes individuals i una xerrada/pel·lícula a càrrec de Gerard Vila i Nil Cardona, membres de la Selecció Catalana que fins fa poc ho eren del CTEMC.\nDiumenge tots els esportistes s’han desplaçat fins a la zona de Porté per reiniciar les proves, aquesta vegada amb l’objectiu d’observar el nivell tècnic amb esquí de muntanya. Un descens i un circuit tècnic de pujada han estat les proves claus per avaluar. Un cop finalitzades les proves tot el grup ha continuat l’activitat en direcció al pic de la Mina per aprofitar les últimes neus de la temporada. Ara, un cop els tècnics hagin deliberat conjuntament amb l’Àrea Tècnica de la Federació d’Entitats Excursionistes de Catalunya, s’informarà dels esportistes escollits per formar part del CTEMC 2015-2016.


El Sol Gironès s'imposa al Sant Josep en un partit disputat (66-62)\nIntervenen: Carlos Espona, entrenador del C.B. Sant Josep i Joan Ferrer, entrenador del Sol Gironès Bisbal Bàsquet\nMatx intens i difícil el que han viscut el Sol Gironès La Bisbal i el Club Bàsquet Sant Josep a Copa Catalunya. Tots dos equips han tingut una gran actuació en atac i defensa i al final els detalls han decidit el guanyador.\nLa Bisbal arribava amb 6 victòries i 7 derrotes i el Sant Josep amb el rècord invers, 7 victòries i 6 derrotes. El resultat del matx iguala tots dos conjunts en una de les categories més parelles del\nA l'equip local han destacat Guillem Planas dirigint l'equip i amb una anotació important i Marc Mateu i la seva potència sota l'aro. Per la seva part, Àlex Aguado ha estat l'home més destacat dels visitants amb una gran actuació sobretot com a anotador i assistent.\nL'entrenador visitant, ha lamentat les mancances en defensa i la precipitació en atac. Per la seva part, l'entrenador local, Joan Ferrer, ha valorat la victòria i la seva dificultat.\nTot i la derrota en aquest matx, la nota positiva pel Sant Josep és que mantenen l'average a favor contra el Sol Gironès el que els permetria quedar per damunt de l'equip baixempordanès a final de temporada en cas d'empat.


Compromís critica l'estat del servei de bus urbà - Alcoi23\nEl dilluns 19 de juliol es celebrarà un plenari extraordinari per a tornar a prorrogar el contracte actual del bus urbà. La formació valencianista Compromís declara que a Alcoi «tenim un model obsolet, deficient i molt contaminant; els busos són molt grans i van pràcticament buits, a més a més de no fer les rutes i les freqüències necessàries».\nPer altra banda, el govern de Toni Francés ha anunciat en diverses ocasions el canvi per unitats menys contaminants, recordem les proves de busos híbrids que el març de 2017 o el 2019 el govern del PSOE anunciava que Alcoi en tindria de 5 a 8, diuen. Per a la regidora Elisa Guillem «Han passat els anys i continuem amb uns busos grans, obsolets i contaminants, i els anuncis han quedat en grans titulars però, ara mateix el més preocupant és prorrogar, un any més, un servei deficient. A Compromís fa 3 anys que proposem a la regidoria posar-se mans a l’obra per a tindre a hores d’ara un contracte beneficiós per a la ciutat; eficient, ecològic. A més, nosaltres pensem que és possible que siga debades. Per contra, el PSOE en aquests 10 que porta governant Alcoi, no ha fet la seua feina, i ara està allargant el contracte amb excuses».\nAnteriorLa UPV y AIJU patentan un novedoso procedimiento para el reciclaje de los envases PET multicapa\nSiguientePROGRAMACIÓ | ¿Vols coneixer l’avanç de la programació del Teatre Calderón?


Sortida fotogràfica al Parc Central del Poble Nou i a l’espai Oliva Artés del MUHBA | AFC :: Agrupació Fotogràfica de Catalunya\nDATA PREVISTA: dimecres 8 de febrer\nPUNT DE TROBADA: Vestíbul del espai Oliva Artés. És una nau ubicada dintre del parc.\nCOM ARRIBAR: Metro L4 (Poblenou) TRAM T4 (Fluvià) T5–T6 (Espronceda)\nTambé es pot anar amb l’autobusos 7, V27 i H12\nSón més de cinc hectàrees de verd, on predomina la vegetació autòctona mediterrània, que comparteix espai amb àrees temàtiques i amb l’avantguardisme del seu disseny, obra de l’arquitecte francès Jean Nouvel (el de la Torre Agbar).\nEl MUHBA Oliva Artés\nPodrem visitar l’exposició estable “Interrogar Barcelona. De la industrialització al segle XXI”, elaborada pel MUHBA i Hàbitat Urbà.\nMUHBA Oliva Artés és un punt de trobada entre la formació de la ciutat al llarg del temps i els seus potencials de futur, en un taller de l’eix Pere IV del Poblenou. Aquest espai taller del Museu d’Història de Barcelona al Poblenou és un projecte d’Hàbitat Urbà en col·laboració amb l’Institut de Cultura de Barcelona.\nPermeten fotografiar amb tota llibertat i trobareu un munt d’objectes interessants. La llum és una mica escassa per fer bones fotos. Millor vindre amb un trípode, un mono peu o pujar els ISO bastant.


Les regidories de Benestar Social i Dona d'Alcalà-Alcossebre col·laboren amb Popets Solidaris – Vinaròs News\nLes regidories de Benestar Social i Dona d’Alcalà-Alcossebre col·laboren amb Popets Solidaris\nALCALÀ-ALCOSSEBRE 18 desembre, 2017 Vinaròs News\nNOTA DE PREMSA Les regidories de Benestar Social i Dona de l’Ajuntament d’Alcalà-Alcossebre han posat en marxa un projecte solidari que consistirà en l’elaboració...\nLes regidories de Benestar Social i Dona de l’Ajuntament d’Alcalà-Alcossebre han posat en marxa un projecte solidari que consistirà en l’elaboració de popets solidaris que es donaran a unitats de prematurs de centres hospitalaris. El projecte es basa en les necessitats dels nadons prematurs d’estar en contacte amb un teixit que s’assemble al cordó umbilical, una funció que compleixen els tentacles de ganxet dels popets.\nPer fer possible l’elaboració, ha estat fonamental la col·laboració de les entitats locals, Associació de la Dona Gaspatxer i Associació de les Ames de Casa d’Alcossebre, que ja s’han reunit per aprendre la tècnica de l’amigurumi -amb la qual es teixeixen els popets – i començar a confeccionar-los. L’elaboració ha donat inici aquest cap de setmana i s’espera que, en unes setmanes, puguen estar finalitzats.\n“L’Ajuntament paga el material i fa arribar els popets a l’associació que gestiona la seva recollida nivell nacional, on els renten i desinfecten per enviar-després als hospitals”, ha explicat la regidora de la Dona, Susan Guillamón. En total, està previst que es confeccionen prop de 100 popets solidaris. “Ens fa molta il·lusió que des Alcalà-Alcossebre puguen sortir aquests popets que contribuiran al benestar de nadons prematurs. Donem les gràcies a les entitats col·laboradores per la seva implicació des del primer dia que els vam proposar la idea”, ha assenyalat la regidora de Benestar Social, Desa Pitarch.


L’Àrea 5G Terres de l’Ebre planteja oportunitats del món rural a través de la tecnologia - Imagina Ràdio\nLa jornada girarà al voltant de cinc eixos: agroalimentació, educació, salut, PIMES i turisme\nDemà dijous 14 d’octubre, l’Àrea 5G de les Terres de l’Ebre organitza la jornada online Dinamización rural, 5G y ODS 2030, en col·laboració amb la Red Española de Desarrollo Rural (REDR), el Departament de Vicepresidència, Polítiques Digitals i Territori, l’Associació d’Iniciatives Rurals de Catalunya (ARCA), la Fundació i2CAT i la Fundació Mobile World Capital Barcelona. La trobada abordarà temes vinculats a l’aplicació de la tecnologia 5G i als Objectius de Desenvolupament Sostenible (ODS) en entorns rurals. El programa està estructurat a partir de cinc sessions temàtiques en els àmbits de l’agroalimentació, l’educació, la salut digital, la digitalització de les PIMES i el turisme digital.\nAquesta trobada professional està dirigida als responsables dels grups d’acció local de tot l’Estat espanyol i té com a objectiu contribuir al plantejament d’estratègies rurals dins del marc d’aplicació dels ODS 2030 i afavorir l’aplicació de les tecnologies digitals avançades que sorgeixen arran de la implantació tecnològica de la 5G, com són el big data, la realitat virtual, la intel·ligència artificial o la robòtica, entre d’altres.\nActualment, les zones rurals tenen l’oportunitat de desplegar aquesta cinquena generació de tecnologia mòbil per respondre als reptes socials i econòmics. En aquest sentit, a nivell de Catalunya s’està treballant en una proposta de model de desplegament de la 5G en l’entorn rural de la mà de la Fundació i2cat, la fundació Mobile World Capital Barcelona, els operadors de telefonia mòbil i el Laboratori 5G situat a la Ribera d’Ebre, que vol ser una prova pilot de possible desplegament a tot l’Estat.\nPer poder fer front a aquesta necessitat des de l’Àrea 5G Terres de l’Ebre es proposa una jornada en línia en la qual s’aportaran línies de treball i estratègies perquè els entorns rurals puguin crear oportunitats en aquest àmbit. La jornada es realitzarà a través de Youtube. Els interessats s’hi poden inscriure a través d’aquest formulari.\nArticle anterior“El resultat dóna pistes del que vol la ciutadania”: Caparrós creu que el resultat “és clar”\nArticle següentLo Patí acull la presentació del Cens d’Artistes de Catalunya i el cicle OUT·SIDE 21: “UNA”


Aquesta nit arriba la lluna plena d’octubre\nÉs la segona de la tardor i es podrà veure perfectament, ja que no hi haurà núvols a cap punt de Catalunya. La tercera i última d’aquesta estació la tindrem a finals de novembre\nper Xavi Segura dimecres, 24 d’octubre 2018 - 13:30h | Actualitzat a 24/10/2018 17:08h\nLa lluna plena del mes d'octubre arriba aquest dimecres | Pili Rius\nAquesta propera nit de dimecres, 24 d’octubre, toca mirar el cel, ja que tindrem la segona lluna plena de la tardor. Una cita que vindrà acompanyada d’una situació meteorològica immillorable a gran part de Catalunya, ja que el cel estarà serè arreu i tan sols hi poden haver algunes boires o núvols baixos a la nit a punts de l’interior, tot i que seran força locals.\nLa lluna sortirà cap a les 19:18h pel llevant de la costa catalana i es pondrà l’endemà cap a les 07:39h del matí. No obstant, el màxim de lluna plena s’assolirà a les 18:45h d’aquesta tarda. Per tant, quan surti pel mar, la lluna ja es veurà 100% plena i oferirà una imatge espectacular pels que la vegin aparèixer per l’horitzó. Els més matiners també la veuran pondre’s el dijous amb una mida força grossa.\nLa primera lluna plena de la tardor va ser el 25 de setembre, mentre que la tercera i última d’aquesta estació la tindrem el proper 23 de novembre. La lluna nova no arribarà fins el proper 7 de novembre.\nAquest diumenge arriba la pluja d'estrelles més esperada | Arxiu\nAltres cites astronòmiques a la vista\nA més de les llunes plenes, aquesta tardor tenim més cites astronòmiques que no ens podem perdre. De fet, aquests dies estem tenint la pluja d’estrelles dels Oriònids, que va viure el seu màxim el passat 21 d’octubre amb uns 20 meteors per hora al cel. No obstant, aquesta pluja es podrà veure fins a principis de novembre.\nLa segona pluja serà la dels Leònids a mitjans de novembre, amb el seu màxim el dia 17 amb uns 20 meteors per hora. La tercer i última serà la dels Gemínids i tindrà lloc al llarg de la primera quinzena de desembre i serà la més intensa de totes. El punt àlgid serà el dia 14 amb uns 120 meteors per hora.\nPel que fa al sol, ens encaminem cap al solstici d’hivern el dia 21 de desembre, cosa que farà que cada dia tinguem entre 1 i 3 minuts menys de llum solar. Si aquest 26 de setembre tindrem el balanç just de 12 hores de dia i 12 de nit, de cara al 21 de desembre tindrem poc més de 9 hores de sol.\nCanvi d’horari aquest cap de setmana\nMalgrat el debat generat a nivell europeu sobre si l’any que ve es suprimeixen definitivament els canvis horaris, aquest diumenge, 28 d’octubre, tocarà tornar a fer el canvi d’hora per adaptar-nos a l’horari d’hivern.\nRecordem que aquell dia, just a les 03:00h de la nit, haurem d’endarrerir els rellotges una hora, passant a ser les 02:00h. No ens hem de preocupar pels aparells electrònics, ja que canvien sols l’hora, però si tenim rellotges de polsera o de paret ho haurem de fer de forma manual. Aquest canvi s’acostuma a fer per estalviar energia i aprofitar les hores de sol, però els experts han posat en dubte aquesta funció, raó per la qual s’ha plantejat canviar el sistema.\nCANVI D'HORARI: Quan arriba i com l'hem de fer?\nATENCIÓ: Un enorme forat engoleix part d'una platja a Austràlia\nLluna Astronomia Tardor